
APSPRIEDES NOTEIKUMI ATKLĀTAM KONKURSAM
Atklāta konkursa
VSIA "TRAUMATOLOĢIJAS UN ORTOPĒDIJAS SLIMNĪCA" DUNTES 22,  4. UN 14. KORPUSA  ĒKAS  DAĻAS REMONTDARBI”
iepirkuma identifikācijas Nr. VSIA TOS 2025/53 A
1. VSIA “Traumatoloģijas un ortopēdijas slimnīca plānotā iepirkuma “VSIA “Traumatoloģijas un ortopēdijas slimnīca” Duntes 22, 4. un 14.korpusa ēkas daļas remontdarbi” (id nr. VSIA TOS 2025/53A) komisija saskaņā ar Publisko iepirkumu likuma 18. panta 2.1 daļu rīko apspriedi par iepirkuma nolikumā iekļaujamo informāciju un aicina ieinteresētos piegādātājus izteikt savus priekšlikumus un/vai komentārus par publicēto informāciju. 
2. Iepirkuma procedūra tiek veikta Eiropas Savienības Atveseļošanas un noturības mehānisma plāna projekta Nr. 4.1.1.2.i.0/2/25/I/CFLA/001 ““VSIA "Traumatoloģijas un ortopēdijas slimnīca" veselības aprūpes infrastruktūras stiprināšana, lai nodrošinātu visaptverošus un ilgtspējīgus veselības aprūpes pakalpojumus."” ietvaros.
3. Apspriedes mērķis: nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus plānotā iepirkuma pamatnosacījumu pilnveidei.
4. Iepirkuma priekšmets: VSIA “Traumatoloģijas un ortopēdijas slimnīca” Duntes 22, 4. un 14.korpusa ēkas daļas remontdarbi saskaņā ar Tehnisko specifikāciju. Iepirkums ir sadalīts 2 (divās) daļās.
4.1. Līguma darbības termiņš: 
4.1.1. Iepirkuma 1.daļai (objekts: Duntes 22, 4.korpuss) – 2 mēneši no Līguma parakstīšanas. 
4.1.2. Iepirkuma 2.daļai (objekts: Duntes 22, 14.korpuss) – 3 mēneši no Līguma parakstīšanas
4.2. CPV klasifikators: 
galvenais CPV kods: 45453000-7 Kapitālais remonts un kosmētiskais remonts, 
papildu CPV kodi: 45454000-4 (Pārbūves darbi); 71000000-8 (Arhitektūras, būvniecības, inženiertehniskie un pārbaudes pakalpojumi)
4.3. Plānotais iepirkuma izsludināšanas laiks: 2025. gada augusts/septembris. 
5. Apspriedes norise: 
5.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei. Ieinteresētajiem piegādātājiem līdz apspriedes norises laika beigām (10 darbdienas pēc minētā paziņojuma un dokumentu publicēšanas) ir iespēja iepazīties ar tehniskās specifikācijas prasībām un kvalifikācijas prasībām. 
5.2. Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā un EIS. 
5.3. Apspriedes norises laiks: konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts Iepirkumu uzraudzības biroja Publikāciju vadības sistēmas paziņojumā un EIS.
6. Ieinteresēto piegādātāju priekšlikumu iesniegšanas kārtība: 
6.1. Ieinteresētais piegādātājs priekšlikumus iesniedz EIS (uz norādīto e-pastu) un Iepirkumu uzraudzības biroja Publikāciju vadības sistēmas paziņojumā un EIS norādītajā priekšlikumu iesniegšanas termiņā. 
6.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai. 
6.3. Komentāri un priekšlikumi ieinteresētajiem piegādātājiem jāiesniedz latviešu valodā. Nepieciešamības gadījumā piegādātājam jānodrošina attiecīgi tulkošanas pakalpojumi.
7. Priekšlikumu izskatīšanas kārtība: 
7.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
7.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu izvērtējumu par saņemtajiem priekšlikumiem un nesniedz arī pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
8. Apspriedei publicējamā informācija: 
8.1. Tehniskās specifikācija abām iepirkuma daļām:
8.1.1. Iepirkuma 1.daļas objekts ir Duntes iela 22 4.korpuss;
8.1.2. Iepirkuma 2.daļas objekts ir Duntes iela 22 14.korpuss.
8.2. Kvalifikācijas prasības (visi nosacījumi attiecināmi uz abām daļām vienādi, ja nav norādīts savādāk)
9. Apspriedes dokumentēšana: piegādātāji ir atbildīgi par savas komercinformācijas/ komercnoslēpuma izpaušanu apspriedē. Apspriedes norise tiks dokumentēta, sagatavojot apspriedes ziņojumu atbilstoši Publisko iepirkumu likuma 18.panta 2.1 daļas 2. punktā noteiktajam.
